অন্যদিকে জেলা আওয়ামী লীগের সাধারণ সম্পাদক ও সাবেক এমপি শফিকুর রহমান চৌধুরী বলেন, বঙ্গবন্ধুর পরিবারের সঙ্গে আমার পারিবারিক সম্পর্ক ছিল। ৭০ সাল থেকে নৌকায় ভোট দিয়ে আসছি। নবম জাতীয় সংসদ নির্বাচনে সবাইকে নিয়ে ঐক্যভাবে কাজ করার ফলে আমার এবং দলের পক্ষে ইলিয়াস আলীকে পরাজিত করা সম্ভব হয়েছিল। ২০১৪ সালের নির্বাচনে নেত্রী আমাকে নমিনেশন দিয়েছিলেন কিন্তু দেশ, সংবিধান ও দেশের মানুষের কথা চিন্তা করে তখন জাতীয় পার্টির সঙ্গে জোট করা হয়েছিল। এর পরও আমি নেত্রীর নির্দেশে দলের জন্য কাজ করছি এবং এলাকার উন্নয়নেও কাজ করে যাচ্ছি।